                                                          Z A P I S N I K

23. sjednice Vijeća Mjesnog odbora „Petar Zrinski“ održane 03. travnja 2023. godine u prostorijama Mjesnog odbora  “Petar Zrinski“, Primorska 32, s početkom u 18,00 sati

NAZOČNI ČLANOVI VIJEĆA: Lucije Kerečin , Luka Kerečin,  Elizabeta Kobeščak, Tena Miličević, Krešimir Turkalj, Ivana Živčić

NENAZOČNI ČLANOVI VIJEĆA: Igor Javorović

Predsjedava Ivana Živčić, predsjednica Vijeća
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.
Vijeće prihvaća tekst Zapisnika 22. sjednice Vijeća, održane 21. ožujka 2023. godine, bez izmjena.
Vijeće jednoglasno utvrđuje dnevni red:


DNEVNI RED:

1. Prijedlog Odluke o izradi izmjena i dopuna Generalnog urbanističkog plana Grada Zagreba, mišljenje, daje se
2. Prijedlog Odluke o izradi izmjena i dopuna Generalnog urbanističkog plana Sesveta, mišljenje, daje se
3. Pitanja, prijedlozi i obavijesti


Ad 1. Prijedlog Odluke o izradi izmjena i dopuna Generalnog urbanističkog plana Grada Zagreba, mišljenje, daje se


Članovima vijeća je materijal dostavljen uz poziv za sjednicu.

Vijeće nakon rasprave jednoglasno donosi;


	Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Grada Zagreba


1. Vijeće Mjesnog odbora „Petar Zrinski“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.
	
	


Ad 2. Prijedlog Odluke o izradi izmjena i dopuna Generalnog urbanističkog plana Sesveta, mišljenje, daje se

Predsjednica otvara raspravu o ovoj točci dnevnog reda.
Gđa. Miličević dala je prijedlog da se za Prijedlog Odluke o izradi izmjena i dopuna Generalnog urbanističkog plana Sesveta i Zagreba na popis institucija dodaju Javna ustanova za zaštićena područja grada Zagreba - Maksimir, Udruga Biom,  Zelena akcija, Društvo za oblikovanje održivog razvoja (DOOR), ODRAZ – Održivi razvoj zajednice, i  Udruga zelene i plave Sesvete (samo za GUP Sesvete).
Napomenula je da u  je području značajnog krajobraza Goranec potrebno osigurati da sva buduća gradnja bude u tradicionalnom prigorskom stilu, što je i obilježje samog zaštićenog područja.

Vijeće nakon rasprave jednoglasno donosi sljedeći;


Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Sesveta

1. Vijeće Mjesnog odbora „Petar Zrinski“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Sesveta.

2. Ovaj se zaključak dostavlja Vijeću Gradske četvrti Donji grad.


Ad 3. Pitanja, prijedlozi i obavijesti

   Pod ovom točkom nije bilo rasprave.

Sjednica je završila u 18:30 h
Zapisnik sastavila: Ivana Živčić

KLASA: 024-08/23-003/695
URBROJ: 251-13-11-1/006-23-02
Zagreb, 03. travnja 2023.


                                                                          PREDSJEDNICA MJESNOG ODBORA
                                                                                            „PETAR ZRINSKI“

